ლევან გაჩეჩილაძე

ლევან ჯონდოს ძე გაჩეჩილაძე (დ. 20 ივლისი, 1964, თბილისი — გ. 20 აგვისტო, 2025, თბილისი) — ქართველი ბიზნესმენი და პოლიტიკოსი, საქართველოს პრეზიდენტობის ყოფილი კანდიდატი; კომპანია „Georgian Wines and Spirits“ (GWS) დამფუძნებელი. საქართველოს მეხუთე, მეექვსე, მეშვიდე მოწვევების პარლამენტის წევრი.

ბიოგრაფია
ლევან გაჩეჩილაძემ დაამთავრა თბილისის სახელმწიფო უნივერსიტეტი მათემატიკური კიბერნეტიკის სპეციალობით. გაჩეჩილაძემ მოღვაწეობა დაიწყო როგორც ბიზნესმენმა. 1994 წელს მან დააფუძნა კომპანია „Georgian Wines and Spirits“ (GWS), რომელიც 1999 წელს საქართველოს „წლის კომპანიად“ დასახელდა, ხოლო თავად გაჩეჩილაძემ „წლის ბიზნესმენის“ წოდება მიიღო. მისი პირადი ქონება $10 მილიონი აშშ-ის დოლარით იყო შეფასებულიThe Richest Georgians of the World Georgian Times.

პოლიტიკური კარიერა
პოლიტიკური კარიერა გაჩეჩილაძემ დაიწყო 1999 წელს, როცა გახდა საქართველოს პარლამენტის წევრი. 1999–02 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ის მალევე გამოეყო უმრავლესობას და დავით გამყრელიძესთან ერთად შექმნა პარტია ახალი მემარჯვენეები. 2002 წლის ადგილობრივი არჩევნების შემდეგ გაჩეჩილაძე გახდა თბილისის საკრებულოს წევრი მემარჯვენეების სიით. 2003 წელს მას პარტიის წევრებისგან განსხვავებული შეხედულება აღმოაჩნდა ვარდების რევოლუციასთან დაკავშირებით, რის გამოც დატოვა პარტიის თავმჯდომარის პოსტი. 2004–08 წლებში იყო საქართველოს მე-6 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი „ახალი მემარჯვენეები“. 2008 წლის საპრეზიდენტო არჩევნებზე იყო გაერთიანებული ოპოზიიციის კანდიდატი საქართველოს პრეზიდენტის პოსტზე. მიიღო ხმათა 25.7%. 2008 წლის 7 ივნისიდან 2008 წლის 20 ივნისამდე პერიოდში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.

ოჯახი
ლევან გაჩეჩილაძე დაქორწინებული იყო ნინო მიქელაძეზე. დარჩა სამი შვილი: რატი, გიორგი და კონსტანტინე. 

აღსანიშნავია, რომ 2012 წელს სამართალდამცველებმა ლევან გაჩეჩილაძის შვილი, გიორგი გაჩეჩილაძე დააკავეს. მას ბრალი სისხლის სამართლის კოდექსის 239-ე მუხლის მესამე ნაწილით წაუყენეს (ხულიგნობა, ჩადენილი ცეცხლსასროლი იარაღის ან იარაღად სხვა საგნის გამოყენებით). საქმე შეეხებოდა 27 ოქტომბერს, ალექსანდრე გრიბოედოვის ქუჩაზე მდებარე კაფე „გალერეაში“ მომხდარ ჩხუბს, რომლის დროსაც კაფის დაცვის ერთ-ერთი თანამშრომელი ირაკლი ცინდელიანი დაიჭრა.სამართალდამცველებმა ლევან გაჩეჩილაძის შვილი, გიორგი გაჩეჩილაძე დააკავეს

2017 წლის 7 იანვარს ლევან გაჩეჩილაძის შვილმა რატი გაჩეჩილაძემ თბილისში, რესტორან „დაინინგ რუმში“ ფიზიკური და სიტყვიერი შეურაცხყოფა მიაყენა ნიკა გვარამიას.ნიკა გვარამიას ცემის ბრალდებით პოლიციამ რატი გაჩეჩილაძე დააკავა გვარამიას ცემისთვის რატი გაჩეჩილაძეს 3100-ლარიანი ჯარიმა შეეფარდა.გვარამიას ცემისთვის რატი გაჩეჩილაძეს 3100-ლარიანი ჯარიმა შეეფარდა 

ლევან გაჩეჩილაძის ძმა არის გია გაჩეჩილაძე.

 გარდაცვალება 
სიცოცხლის ბოლო წლებში ლევან გაჩეჩილაძეს ჯანმრთელობის პრობლემები შეექმნა. მას კიბოს დიაგნოზი დაუდგინეს. 2018 წელს თბილისის მერიამ ლევან გაჩეჩილაძე უცხოეთში სამკურნალოდ 30 000 ლარით დააფინანსა, რასაც დიდი გამოხმაურება მოყვა, ვინაიდან ლევან გაჩეჩილაძე დეკლარირებული მილიონერი იყო.ნათლიამირონობა ივანიშვილთან, ავადმყოფობა და სხვა ამბები ძმებ გაჩეჩილაძეებზე

დოკუმენტის მიხედვით, თბილისის მერმა კახა კალაძემ ბრძანებას 2017 წლის 13 დეკემბერს მოაწერა ხელი:თბილისის მერიამ ბიზნესმენი ლევან გაჩეჩილაძე უცხოეთში სამკურნალოდ 30 000 ლარით დააფინანსა

ლევან გაჩეჩილაძე გარდაიცვალა 2025 წლის 20 აგვისტოს ხანგრძლივი ავადმყოფობის შედეგად, 61 წლის ასაკში, ქალაქ თბილისში. დაკრძალულია ვაკის სასაფლაოზე.

რესურსები ინტერნეტში

სქოლიო




კატეგორია:დაბადებული 20 ივლისი
კატეგორია:დაბადებული 1964
კატეგორია:გარდაცვლილი 20 აგვისტო
კატეგორია:გარდაცვლილი 2025
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ლევან